CELEX: E2007J0007
Language: lt
Date: 2008-09-18 00:00:00
Title: 2008 m. gegužės 7 d. Teismo sprendimas, Byloje E-7/07 — Seabrokers AS ir Norvegijos valstybė, atstovaujama Skattedirektoratet (Mokesčių direktorato) (Įsisteigimo laisvė – Dvigubo apmokestinimo išvengimo sutartis – Didžiausio kitoje EEE valstybėje sumokėto įskaitomo mokesčio apskaičiavimas – Skolos palūkanos ir grupiniai įnašai)

18.9.2008   
            
            
               LT
            
            
               Europos Sąjungos oficialusis leidinys
            
            
               C 239/21
            
         
      TEISMO SPRENDIMAS
   
   2008 m. gegužės 7 d.
   Byloje E-7/07
   
      Seabrokers AS ir Norvegijos valstybė, atstovaujama Skattedirektoratet (Mokesčių direktorato)
   
      (Įsisteigimo laisvė – Dvigubo apmokestinimo išvengimo sutartis – Didžiausio kitoje EEE valstybėje sumokėto įskaitomo mokesčio apskaičiavimas – Skolos palūkanos ir grupiniai įnašai)
   
   (2008/C 239/10)
   Byloje E-7/07 tarp Seabrokers AS ir Norvegijos valstybės, atstovaujamos Skattedirektoratet (Mokesčių direktorato) – Stavanger tingrett (Stavangerio apylinkės teismo) Prašymas Teismui išaiškinti EEE 4 straipsnį, kuriuo įtvirtinamas diskriminacijos dėl pilietybės draudimas, EEE 31 straipsnį dėl įsisteigimo laisvės ir EEE 40 straipsnį dėl laisvo kapitalo judėjimo EEE, Teismas, sudarytas iš Thorgeir Örlygsson (teisėjas pranešėjas), Carl Baudenbacher (pirmininkas) ir Henrik Bull (teisėjas), 2008 m. gegužės 7 d. priėmė sprendimą, kurio rezoliucinė dalis yra tokia:
   
               1.
            
            
               EEE valstybė, kuri apskaičiuodama didžiausią kitoje EEE valstybėje sumokėtą įskaitomą mokestį, pagal grynųjų pajamų apmokestinimo principą dalį įmonės skolos palūkanų išlaidų priskiria pajamoms, gautoms per filialą kitoje EEE valstybėje, apriboja įsisteigimo laisvę pagal EEE susitarimo 31 straipsnį tiek, kiek išlaidos gali būti susietos tik su įmonės veikla toje valstybėje.
            
         
               2.
            
            
               EEE valstybė, kuri apskaičiuodama didžiausią kitoje EEE valstybėje sumokėtą įskaitomą mokestį, pagal grynųjų pajamų apmokestinimo principą dalį įmonės sąnaudų grupinių įnašų, sumokėtų kitoms įmonėms, priklausančioms tos valstybės mokesčių jurisdikcijai, forma, priskiria pajamoms, gautoms per įmonės filialą kitoje EEE valstybėje, apriboja įsisteigimo laisvę pagal EEE susitarimo 31 straipsnį.